Jelaskan Hari ini juga merupakan: dari 4 Februari dalam bahasa melayu

Hari Kemerdekaan di Sri Lanka (1948) (gambar bendera);

Hari Perjuangan Bersenjata di Angola (1961).

211 - Maharaja Rom Septimius Severus yang gering mangkat di Eboracum (kini York, England), maka penguasaan Empayar Rom direbut oleh dua orang anakandanya Caracalla dan Geta.

960 - Zhao Kuangyin dinobatkan sebagai Maharaja Taizu dari Song, maka bermulanya Dinasti Song yang memerintah China selama lebih tiga abad.

1703 - 46 daripada empat puluh tujuh Ronin melakukan seppuku di Edo (kini Tokyo), sebagai pampasan membela kematian tuan mereka Daimyo Akō Asano Naganori.

1789 - Badan Perwakilan Pemilih Amerika Syarikat sebulat suara mengundi George Washington selaku Presiden Amerika Syarikat untuk penggal pertama.

1792 - Badan Perwakilan Pemilih Amerika Syarikat sebulat suara mengundi George Washington selaku Presiden Amerika Syarikat untuk penggal kedua.

1794 - Majlis perundangan Perancis memansuhkan amalan perhambaan di seluruh wilayah Republik Perancis.

1859 - Constantin von Tischendorf menjumpai semula Kodeks Sinai, manuskrip uncial Bible Greek abad ke-4, di Biara St. Catherine di kaki Gunung Sinai di Mesir.

1862 - Salah satu pengeluar rum terbesar di dunia, Bacardi diasaskan di sebuah kilang penyulingan kecil di Santiago de Cuba, Cuba.

1899 - Pertempuran Manila meletus, memulakan Perang Filipina-Amerika.

1915 - Perang Dunia Pertama: Jerman mengistiharkan sekatan kapal selam kepada Britain.

1932 - Empayar Jepun menawan bandar raya Harbin, China.

1936 - Radium E menjadi unsur radioaktif buatan sintetik yang pertama.

1943 - Perang Dunia Kedua: Berakhirnya Pertempuran Stalingrad.

1945 - Perang Dunia Kedua: Winston Churchill, Franklin D. Roosevelt dan Joseph Stalin bertemu di Persidangan Yalta (gambar) di Yalta, Semenanjung Krimea.

1948 - Ceylon (kini Sri Lanka) menjadi negara merdeka dalam naungan Komanwel British.

1957 - Kapal selam berkuasa nuklear pertama USS Nautilus (gambar) mencapai 60,000 batu nautika, menyamai jarak Nautilus yang diceritakan dalam novel Jules Verne Twenty Thousand Leagues Under the Sea.

1966 - Pesawat Boeing 727 All Nippon Airways terhempas di Teluk Tokyo, meragut 133 nyawa.

1969 - Yasser Arafat menjadi pengerusi Pertubuhan Pembebasan Palestin.

1997 - Presiden Serbia Slobodan Milošević akur kemenangan pembangkang di pilihan raya November 1996.

1999 - Amadou Diallo, seorang pendatang Afrika Barat tak bersenjata, ditembak mati oleh empat orang anggota polis Bandar Raya New York, maka mengeruhkan hubungan antara kaum di kota tersebut.

2003 - Republik Persekutuan Yugoslavia secara rasminya dinamakan semula sebagai Serbia dan Montenegro lalu menerima guna perlembagaan baru.

2004 - Facebook, sebuah rangkaian sosial Internet, diasaskan oleh Mark Zuckerberg dan rakan-rakannya.

2010 - Burj Khalifa, struktur tertinggi pernah dibina, dibuka kepada awam di Dubai, Emiriah Arab Bersatu.

2011 - Parlimen Nepal melantik Jhala Nath Khanal sebagai Perdana Menteri, mengakhiri kebuntuan politik tujuh bulan.

2011 - Perdana Menteri Myanmar Thein Sein dinamakan sebagai Presiden, ekoran pilihan raya umum 2010.

2013 - Ahli arkeologi mengecam jasad manusia yang ditemui di Leicester sebagai milik Richard III dari England.